Famous Men of Early Days. 499 



NO KAHAHAWAI. 



I ka wa e noho ana o Kahekili he 'Hi no Maui, a o Kahahana he 'hi no Oahu nei ilo- 

 ko oia kau i holo mai ai o Kahahawai me na koa e kaua ia Oahu. Ma keia kaua ana ua 

 hee a ua luku ia na kanaka Oahu, ma Niuhelewai, a ua hoi ka wai i uka o ka muHwai, no 

 ka piha i na kanaka. 



A pau ke kaua ana ma Niuhelewai, hee aku nei na 'hi a me na koa a noho iluna o 

 ke kuahiwi o Kaala. Ua makaukau loa lakou i na mea kaua, a me na mea e make ai ko 

 lakou enemi, nolaila, noonoo ihola o Kahahawai i ko lakou mea e make ai, penei: He ka- 

 naha a oi ae ko lakou nui. Olelo aku o Kahahawai ia lakou, e hoomakaukau i mau kukui 

 ihoiho. A makaukau keia mau mea, pii aku la lakou i ke ahiahi a luna o kekahi puu e 

 kokoke ana i kahi a na enemi e noho ana, hoa aela lakou i na lamalama a lakou. 



Ma keia a ana, holo aku la lakou a kekahi pali i kapa ia o Kolekole, pee ihola, a o 

 ke ahi a no peia a hiki i ka pio ana, manao ihola na enemi ua pau i ka hiamoe o Kahaha- 

 wai ma. Kii aku la lakou e poipu maluna o na kanaka. Ia lakou i lele ai peia, ala maila o 

 Kahahawai ma a luku i na kanaka e moe ana maluna o na puu a me na kuahiwi o Kaala, 

 a pau loa ihola i ka make na enemi, aohe mea i pakele i ka make. A o ka poe hoi i hahai 

 i ke kukui, ua pio lakou aole wahi e pakele ai i ka make a me ka luku ia e Kahahawai ma. 



Nolaila, ua puni Oahu nei ia Kahekili, make o kona kanaka o Kahahawai, a me ka 

 maalea loa i ka mea e make ai na enemi. Peia no ka lilo ana Oahu nei a hiki ia Kalai- 

 kupule ka Kahekili keiki, ia wa lilo ia Kamehameha. 



NO UMA. 



He wahi kanaka aa uuku loa o Uma, ma kona kino ke nana aku, (elua kupika a me 

 ka hapa kona kiekie). He akamai loa ia i ka lua, oia kekahi mea nui loa i ao ia ma Ha- 

 waii nei. I ka wa o Kamehameha akahi ke 'Hi o Hawaii, he nui loa ka powa ana o na ka- 

 naka oia wa, ma na wahi mehameha, ma na awawa, a ma na ululaau loloa. 



No Kohala o Uma, o Puehuehu kona aina i noho ai. Malaila aku kona hele ana 

 a hiki i Puuhue, he puu noia e ku la ma ka hema o Kohala, he wahi paapu i na laau a me 

 ka nahelehele. A hiki o Uma malaila, he wahi io ])aakai kana wahi ukana e lawe ana, ia 

 ia i hoomaka ai e komo i ka nahelehele, loaa aku la ia ia eha kanaka e noho ana, oioi, oia 

 hoi he hoomaha. Elua kanaka ma ke kapa o ke alanui, hookahi mawaena, hookahi e ku 

 ana ikma. 



Aloha aku la o Uma ia lakou, aole o lakou aloha mai, kaha aku la o Uma hele, la- 



Memoirs B. P B. Museum. Vol. V. — 32. 



